सिंह और मीन राशि वालों को सितारों का साथ और मीन राशि के लोगों को सरकारी कामों में मुनाफा मिलने के योग
Aaj Ka Rashifal (Horoscope Today) | Daily Rashifal (30th June 2023), Daily Zodiac Forecast: Singh Rashi, Kanya, Aries, Taurus, Gemini Cancer Libra, And Other Signs, 30 जून, शुक्रवार को साध्य और मातंग नाम के शुभ योग बन रहे हैं। जिससे आज मेष राशि वालों को बिजनेस में फायदा और नौकरी में अच्छे बदलाव के मौके मिल सकते हैं। सिंह राशि वालों को सितारों का साथ मिल सकता है।
30 जून, शुक्रवार को साध्य और मातंग नाम के शुभ योग बन रहे हैं। जिससे आज मेष राशि वालों को बिजनेस में फायदा और नौकरी में अच्छे बदलाव के मौके मिल सकते हैं। सिंह राशि वालों को सितारों का साथ मिल सकता है। नई शुरुआत के लिए भी दिन अच्छा है। वृश्चिक राशि वाले नौकरीपेशा लोगों के लिए दिन अच्छा है।
मकर राशि वालों को अच्छी खबर मिल सकती है। इस राशि के सरकारी नौकरीपेशा लोगों कोई नई जिम्मेदारी मिलने के भी योग है। मीन राशि के लोगों को सरकारी कामों में मुनाफा मिलने की संभावना है। इनके अलावा नई शुरुआत के लिए कुंभ राशि वालों का दिन ठीक नहीं है। वहीं, बाकी राशियों के लिए दिन ठीकठाक रहेगा।
एस्ट्रोलॉजर डॉ. अजय भाम्बी के मुताबिक 12 राशियों का फल
मेष - पॉजिटिव- सामाजिक मान प्रतिष्ठा बढ़ेगी, लेकिन किसी भी काम को कठिन मानकर ना छोड़े। थोड़ी सी मेहनत आपको बेहतरीन सफलता देने वाली है। आज कुछ नई बातों को सीखने भी रूचि रहेगी। खर्चों की अधिकता रहेगी, साथ ही आय के साधन बढ़ने से परेशानी नहीं होगी।
नेगेटिव- मामा पक्ष के साथ किसी बात को लेकर विवाद की स्थिति बन सकती हैं, संबंधों को बनाए रखने में आपका प्रयास जरूरी है। पर्सनल लाइफ से संबंधित किसी भी प्रकार का रिस्क लेने से परहेज करें। मन में कुछ नकारात्मक विचार उठेंगे, नकारात्मक बातों पर काबू पाने का प्रयास करें।
व्यवसाय- बिजनेस में फायदे के नए सोर्स मिलेंगे। बिजनेस करने वाले लोग अपनी काबिलियत को पहचान कर किसी बड़े प्रोजेक्ट में निवेश करने की कोशिश करें। अपने संपर्क सूत्रों को मजबूत करें। नौकरी में बदलाव संबंधी विचार है, तो अच्छे ऑफर मिल सकते हैं।
लव- विवाहित जीवन सुखमय रहेगा तथा घर में शांति और उचित व्यवस्था बनी रहेगी। परंतु प्रेम संबंधों के मामले में कुछ तनाव उठ सकते हैं।
स्वास्थ्य- काम की वजह से थकान और कमजोरी हावी रहेगी। कुछ समय अपने मन मुताबिक कार्यों में व्यतीत करके पुनः ऊर्जावान हो सकते हैं।
भाग्यशाली रंग- नीला, भाग्यशाली अंक- 4
वृष - पॉजिटिव- अनुकूल समय है। सामाजिक गतिविधियों में उत्साह बना रहेगा और आपसी संबंधों में भी मधुरता बढ़ेगी। गंभीर मुद्दों पर चिंता करने की बजाय शांति और धैर्य से जल्दी निदान मिलेगा। आय के नए स्त्रोत सुलभ होंगे। कोई रुकी हुई पेमेंट भी आसानी से वापस मिल जाएगी।
नेगेटिव- व्यर्थ की बातों में मंथन करने से आप मानसिक रूप से बहुत ही थकान महसूस करेंगे। किसी भी समस्या में अनुभवी लोगों का सलाह और मार्गदर्शन लेना जरूरी है। घर के किसी व्यक्ति के स्वास्थ्य को लेकर भी चिंता रहेगी। अध्ययनरत लोगों को अपनी पढ़ाई में और अधिक मेहनत करने की जरूरत है।
व्यवसाय- व्यवसाय में कुछ मंदी अथवा घाटे जैसी स्थिति बन सकती है। इस समय स्टाफ और कर्मचारियों की सलाह पर भी जरूर ध्यान दें। निश्चित ही आपको उचित समाधान मिलेगा। आपको अपनी योग्यता और कार्यकुशलता द्वारा काम करना उचित परिणाम देगा। नौकरी में सकारात्मक स्थायीत्व बना रहेगा।
लव- पति-पत्नी के बीच किसी निकट संबंधी की वजह से गलतफहमियां हो सकती हैं। अपने लव पार्टनर की भी पसंद ना पसंद का ध्यान रखें।
स्वास्थ्य- गर्मी के मौसम से अपना बचाव रखें। खांसी, जुकाम जैसी समस्या परेशान करेगी। प्राकृतिक चीजों का अधिक से अधिक उपयोग करें।
भाग्यशाली रंग- जामुनी, भाग्यशाली अंक- 6
मिथुन - पॉजिटिव- रोजमर्रा की दिनचर्या से राहत पाने के लिए कुछ समय अपने मन मुताबिक गतिविधियों में बिताना लाभकारी रहेगा। अगर आपका कोई काम अधूरा है तो किसी शुभचिंतक की मदद से आगे बढ़ सकता है। पारिवारिक व्यवस्था को बेहतर बनाने आपका प्रयास सफल रहेगा।
नेगेटिव- छोटी-छोटी बातों पर मन शांत करना ठीक नहीं है, अपना मनोबल ऊंचा बनाए रखें। आज पड़ोसियों तथा रिश्तेदारों के व्यक्तिगत मामलों में ना उलझे वरना आप किसी दुविधा में बुरी तरह फंस सकते हैं। जिसका असर परिवार पर भी पड़ेगा।
व्यवसाय- होलसेल का बिजनेस करने वालों के लिए दिक्कतों वाला समय हो सकता है। समय पर डिलीवरी देने में दिक्कत हो सकती है। नई योजनाओं पर काम करने से पहले सभी पहलुओं पर विचार करें। सरकारी नौकरीपेशा लोगों को किसी क्लाइंट की वजह से मुश्किलें आ सकती हैं।
लव- परिवार वालों में आपसी तालमेल और प्रेम रहेगा, लेकिन एक्स्ट्रा मैरिटल अफेयर्स की वजह से घर की शांति पर असर पड़ सकता है।
स्वास्थ्य- मन शांत रहने की वजह से शारीरिक क्षमता भी अच्छी संगति में रहे तथा प्रकृति के सानिध्य में भी कुछ समय जरूर व्यतीत करें।
भाग्यशाली रंग- बादामी, भाग्यशाली अंक- 7 
कर्क - पॉजिटिव- अपनी गलतियों को स्वीकारें और सुधार कर आगे बढ़े इससे आपको दिनचर्या व्यवस्थित करने में सुविधा होगी। आपका कर्म प्रधान होना आपके भाग्य को मजबूत कर रहा है। किसी धार्मिक अथवा सामाजिक आयोजन मैं अपना योगदान देने से आपको हार्दिक खुशी मिलेगी।
नेगेटिव- क्रोध करने से बचें तथा मेलजोल और सहयोग से अपना काम समय पर निपटाने की कोशिश करें। बच्चों की कोई गलत बात आपको आहत कर सकती है। परंतु डांट-फटकार की बजाए शांतिपूर्ण तरीके से समझाने का प्रयास करें। कुछ समय परिवार जनों के लिए भी जरूर निकालें।
व्यवसाय- बिजनेस के काम और नौकरी की जिम्मेदारियों से आपको थकान हो सकती है। नौकरी और बिजनेस में विरोधियों की गतिविधियों से सावधान रहें। साझेदारी के बिजनेस में फायदेमंद स्थिति रहेगी। स्त्री वर्ग को अपने करियर से संबंधित विशेष सफलता हासिल होने वाली है।
लव- परिवार जनों के साथ मौज मस्ती, डिनर आदि में सुखद समय व्यतीत होगा। परंतु विपरीत लिंगी मित्रों से व्यवहार करते समय मर्यादा का ध्यान जरूर रखें।
स्वास्थ्य- स्वास्थ्य को लेकर लापरवाह ना रहे, पीठ दर्द की समस्या बढ़ सकती है। उचित इलाज लेने की जरूरत है।
भाग्यशाली रंग- आसमानी, भाग्यशाली अंक- 1
सिंह - पॉजिटिव- ग्रहों की स्थिति आपके आत्मबल को मजबूत कर रही हैं। व्यस्तता के बावजूद कुछ समय अपने मन मुताबिक कार्यों के लिए जरूर निकालें इससे आप अपने अन्य कार्यों पर भी अच्छी तरह फोकस कर पाएंगे। प्रतियोगिता की तैयारी कर रहे लोगों के लिए समय बहुत ही महत्वपूर्ण है।
नेगेटिव- साथ ही दिनचर्या में अनुशासन और बचत पर भी फोकस रखना जरूरी है। इस समय किसी भी तरह का रिस्क लेना उचित नहीं है। इससे तनाव और हानि के अलावा कुछ भी हासिल नहीं होगा। पड़ोसियों के साथ किसी भी वाद-विवाद में उलझने से मामला बढ़ सकता है।
व्यवसाय- व्यवसाय में सफलता पाने के लिए कड़ी मेहनत भी करनी होगी। नया काम शुरू करने के लिए स्थिति पक्ष में है। ऑनलाइन बिजनेस करने वाले अच्छा मुनाफा कमाएंगे। नौकरी पेशा लोग अपने कार्यों के प्रति कोई गलती होने से परेशानी में पड़ सकते हैं।
लव- दांपत्य जीवन में मधुरता बनी रहेगी तथा घर में भी शांतिपूर्ण माहौल रहेगा। प्रेम संबंधों के मामले में थोड़ा सावधान रहें तथा लव पार्टनर की भावनाओं का सम्मान करें।
स्वास्थ्य- स्वास्थ्य ठीक रहेगा। लेकिन ब्लड प्रेशर और डायबिटीज संबंधी नियमित जांच करवाना जरूरी है।
भाग्यशाली रंग- हरा, भाग्यशाली अंक- 9
कन्या - पॉजिटिव- धैर्य और शांति रखने से समस्याओं का समाधान निकालने में आसानी होगी। कोई कानूनी कार्यवाही चल रही है, तो किसी ऑफिसर की मदद से हल होने की पूरी संभावना है। मित्रों से मुलाकात तथा किसी विशेष विषय पर वार्तालाप होने से मन को सुकून मिलेगा। नई-नई जानकारियां भी हासिल होगी।
नेगेटिव- ट्रैफिक अथवा किसी भी कानूनी नियम का उल्लंघन करना भारी पड़ सकता। प्रॉपर्टी अथवा निवेश से संबंधित गतिविधियां आज स्थगित ही रखें। क्योंकि कोई नुकसान होने जैसी आशंका है। कहीं से कोई अशुभ समाचार मिलने की वजह से मन व्यथित रहेगा।
व्यवसाय- कोई भी कारोबारी काम कानून के दायरे में रहकर ही करें, इससे आप कई तरह की समस्याओं से बच जाएंगे। व्यवसाय मे विशेष एग्रीमेंट हो सकते हैं, लेकिन बहुत अधिक प्रतिस्पर्धा का सामना करना पड़ सकता है। ऑफिस में अपने अधीनस्थ कर्मचारियों के प्रति नरम रुख रखें।
लव- घर के किसी सदस्य की उपलब्धि को लेकर खुशी भरा माहौल रहेगा। प्रेमी-प्रेमिका अपने संबंधों के मध्य अहम की स्थिति ना बनने दें।
स्वास्थ- अपने खान-पान और दिनचर्या को व्यवस्थित बनाए रखें। इससे स्वास्थ्य में सुधार आएगा और आप ऊर्जावान महसूस करेंगे।
भाग्यशाली रंग- पीला, भाग्यशाली अंक- 8
तुला - पॉजिटिव- कोई समस्या आने पर आप उससे अपनी योग्यता के बल पर बाहर निकलने में सक्षम रहेंगे। सामाजिक तथा सोसाइटी संबंधी गतिविधियों में आपका योगदान बना रहेगा। अनुभवी लोगों से मिल मुलाकात होगी तथा आपसी विचारों के आदान-प्रदान से कई सकारात्मक परिणाम भी हासिल होंगें।
नेगेटिव- दूसरों के झमेले में ना पड़े, अन्यथा बैठे-बिठाए आपके ऊपर भी कोई मुसीबत आ सकती हैं। संतान के गतिविधियों और संगति पर भी कड़ी नजर रखें तथा उनका मार्गदर्शन करते रहें। कोई भी समस्या आने पर किसी सीनियर की मदद लेने में संकोच ना करें।
व्यवसाय- इस समय बिजनेस में मेहनत ज्यादा और फायदा कम होने की स्थिति बनेगी, हालांकि नया ऑर्डर या एग्रीमेंट हो सकता है, इसलिए कोशिश करते रहें। लेकिन ध्यान रखें कि जानकारी के अभाव में दिक्कतें भी आ सकती हैं। सरकारी नौकरीपेशा लोगों को अपनी इच्छा के उलट कोई ऑफिशियल यात्रा करनी पड़ सकती है।
लव- पति-पत्नी आपसी संबंधों में मधुरता बनाए रखने के लिए छोटी-मोटी नकारात्मक बातों को तूल ना दें। युवाओं के प्रेम संबंधों में प्रगाढ़ता आएगी।
स्वास्थ्य- अत्यधिक कार्यभार आपको शारीरिक और मानसिक रूप से थका देगा। कुछ समय अपने सुकून और शांति के लिए भी जरूर निकालें।
भाग्यशाली रंग- ऑरेंज, भाग्यशाली अंक- 3
वृश्चिक - पॉजिटिव- समय थोड़ा चुनौतीपूर्ण है। मेहनत और कार्य क्षमता के बल पर ही सफलता मिलेगी। लेकिन पारिवारिक सुख-समृद्धि और उन्नति के लिए निरंतर चल रहे प्रयास सार्थक साबित होंगे। व्यक्तिगत व्यस्तता के साथ-साथ कुछ समय सोसाइटी अथवा सामाजिक गतिविधियों में भी व्यतीत करने से आपके जनसंपर्क मजबूत होंगे।
नेगेटिव- किसी के साथ भी वाद-विवाद या मनमुटाव से बचें। आपके अपने कुछ खास लोग ही आपके लिए गलतफहमियां पैदा कर सकते हैं, इसलिए किसी पर भी आंख बंदकर भरोसा करना ठीक नहीं है। विद्यार्थियों को अपने लक्ष्य के प्रति अधिक सजग रहने की जरूरत है।
व्यवसाय- कार्यक्षेत्र में उचित व्यवस्था बनाए रखने के लिए नई नीतियां बनानी होंगी। विपरीत परिस्थिति में धैर्य और शांति से उचित समय का इंतजार करना जरूरी है। हालांकि किसी खास इंसान से मुलाकात हो सकती है, जो कि फायदेमंद रहेगी। नौकरी में परिस्थितियां अनुकूल रहेंगी।
लव- जीवनसाथी के साथ अच्छा तालमेल रहेगा तथा घर परिवार में सुख-शांति का माहौल रहेगा। प्रेम संबंधों में भी मधुरता रहेगी।
स्वास्थ्य- कुछ समय से चल रहे कमजोर स्वास्थ्य को लेकर तनाव और चिंता रहेगी। इलाज लेने में लापरवाही ना करें।
भाग्यशाली रंग- केसरिया, भाग्यशाली अंक- 8
धनु - पॉजिटिव- क्रिएटिविटी बनाए रखने से मानसिक सुकून और शांति बनी रहेगी। कोई भी कार्य करने से पहले उसकी योजना और प्रारूप अवश्य बनाएं, इससे आप ज्यादा बेहतर परिणाम हासिल कर पाएंगे। घर के साथ-साथ बाहरी गतिविधियों पर भी अपना ध्यान केंद्रित रखे।
नेगेटिव- आज दिन भर किसी ना किसी बात को लेकर मुश्किलें बनी रहेगी। किसी मित्र अथवा पड़ोसी के साथ छोटी सी बात को लेकर विवाद हो सकता है। क्रोध पर नियंत्रण रखे। परिवार जनों के साथ अपनी समस्याओं को शेयर करने से समाधान मिल सकता है।
व्यवसाय- व्यवसायिक व्यवस्था बेहतर बनाने के लिए काम करने के तरीको में बदलाव करना जरूरी है। कला, टूर एंड ट्रैवल्स, मीडिया आदि जैसे क्षेत्रों में बेहतरीन मुनाफा होने की संभावना है। ऑफिस में किसी सहयोगी के साथ फालतू विवाद की स्थिति बन सकती है, सावधान रहें।
लव- घर में सुख-शांति रहेगी तथा परिवार जनों का भी पूर्ण सहयोग बना रहेगा। एक्स्ट्रा मैरिटल अफेयर का आपके सम्मान पर नकारात्मक असर पड़ सकता है।
स्वास्थ्य- भावनात्मक रूप से खुद को कुछ कमजोर महसूस करेंगे। सकारात्मक बने रहने के लिए कुछ समय प्राणायाम और मेडिटेशन जरूर करें।
भाग्यशाली रंग- लाल, भाग्यशाली अंक- 5
मकर - पॉजिटिव- कोई शुभ समाचार मिलने से पूरा दिन खुशनुमा व्यतीत होगा और आप बहुत ही प्रफुल्लित और ऊर्जावान महसूस करेंगे। आध्यात्मिकता के प्रति रुचि लेने से पॉजिटिव ऊर्जा बनी रहेगी। बाहरी गतिविधियों तथा जनसंपर्क पर भी ध्यान दें। इनसे निकट भविष्य में आपको बहुत ही फायदा होने वाला है।
नेगेटिव- दिन के दूसरे पक्ष में किसी बात को लेकर तनाव हो सकता है। धैर्य और शांति रखें तथा पारिवारिक मामलों में भी अपना योगदान देना जरूरी है। युवा वर्ग व्यर्थ की मौजमस्ती में समय नष्ट ना करें। वरना कोई उपलब्धि हाथ से निकल भी सकती है।
व्यवसाय- कारोबारी गतिविधियों में सुधार होगा। फूड इंडस्ट्री से जुड़े लोग मुनाफा कमाएंगे। फाइनेंस से संबंधित कुछ नुकसान होने की भी आशंका है। सहयोगियों तथा सहकर्मियों के सुझाव पर भी जरूर ध्यान दें। सरकारी नौकरी पेशा लोगों कोई नई जिम्मेदारी मिल सकती है।
लव- पति-पत्नी के बीच पारिवारिक मामलों को लेकर कुछ नोकझोंक रह सकती हैं। अविवाहित लोगों के लिए अच्छा रिश्ता आएगा।
स्वास्थ्य- संतुलित आहार के साथ-साथ व्यायाम और योगा जैसी बातों पर भी ध्यान दें। इससे इम्यूनिटी स्ट्रांग रहेगी।
भाग्यशाली रंग- सफेद, भाग्यशाली अंक- 9
कुंभ - पॉजिटिव- पिछले काफी समय से चल रही मेहनत के उचित परिणाम मिलने की संभावना बन रही है। पारिवारिक तथा सामाजिक गतिविधियों में उचित व्यवस्था बनाकर रखने में आपका विशेष योगदान रहेगा। आप दैनिक कार्यों के साथ-साथ अपनी हॉबी के लिए भी कुछ समय निकालकर सुकून महसूस करेंगे।
नेगेटिव- किसी भी तनावपूर्ण स्थिति में धैर्य के साथ हालात से लड़ने का हौसला रखें। दूसरों के मामले में अधिक हस्तक्षेप ना करें। बच्चों की संगति और गतिविधियों को नजरअंदाज ना करें और उनका मार्गदर्शन करते रहें। फाइनेंस संबंधी मामलों को स्थगित ही रखें।
व्यवसाय- बिजनेस में काम ज्यादा होने से अथॉरिटी अपने कर्मचारियों को भी देना उचित रहेगा। इससे आपका कार्य भार हल्का होगा। अभी किसी नए कार्य को शुरू करने के लिए स्थिति अनुकूल नहीं है। साझेदारी से संबंधित व्यवसाय में फायदा होगा।
लव- वैवाहिक संबंधों में मधुरता रहेगी। प्रेम संबंधों में एक दूसरे की भावनाओं का सम्मान रखना जरूरी है, किसी अन्य व्यक्ति का हस्तक्षेप ना होने दें।
स्वास्थ्य- गैस और कब्ज की वजह से दिनचर्या अस्त-व्यस्त रह सकती हैं। मौसम के अनुकूल अपना आहार और व्यवहार रखें.
भाग्यशाली रंग- बादामी, भाग्यशाली अंक- 8
मीन - पॉजिटिव- आज अपने निकट संबंधियों और मित्रों के साथ समय बिताने का अच्छा मौका मिलेगा। आपके प्रयासों से घर तथा व्यवसाय दोनों जगह व्यवस्था उचित बनी रहेगी। युवा अपनी किसी नाकामी से घबराने के बजाय पुनः प्रयास करें। इस बार सफलता निश्चित है।
नेगेटिव- दूसरों के व्यक्तिगत मामलों से खुद को दूर ही रखें, वरना विवाद बेवजह बढ़ सकते हैं। किसी नजदीकी संबंधी की आर्थिक मदद करने की वजह से आपका हाथ कुछ तंग हो जाएगा। इस समय कोई भी यात्रा करना समय और पैसे का नुकसान ही है।
व्यवसाय- कारोबारी गतिविधियों में सुधार होने के योग हैं। मार्केटिंग और पब्लिक डीलिंग से जुड़े कामों में अच्छे नतीजे मिल सकते हैं। खासतौर पर वर्किंग महिलाओं के लिए ग्रह स्थिति अनुकूल बनी हुई है। सरकारी गतिविधियों में भी बेहतरीन मुनाफा होने की भी संभावना है।
लव- परिजनों के साथ सहयोगात्मक व्यवहार रखने से संबंधों में और अधिक मधुरता बढ़ेगी। किसी विपरीत लिंगी से ज्यादा मेल मुलाकात आपकी छवि को खराब कर सकती हैं।
स्वास्थ्य- तनाव और थकान को अपने ऊपर हावी होने से आपकी कार्य क्षमता प्रभावित होगी। योगा, व्यायाम आदि करना शारीरिक और मानसिक रूप से स्वस्थ रहने के लिए जरूरी हैं।
भाग्यशाली रंग- क्रीम, भाग्यशाली अंक- 3